29.9.2023.
HR
Službeni list Europske unije
C 349/23
3.4.
Mjere za poticanje učinkovite potrošnje vode moraju uzeti u obzir cijeli ciklus vode i obuhvatiti i kvalitativne i kvantitativne aspekte.
Ne bi smjele biti usredotočene samo na zahvaćanje i potrošnju vode za piće, već bi trebale uključivati i prednosti kružne upotrebe vode (ponovna upotreba vode) i razvijati osviještenost da se voda nalazi i u korištenim proizvodima i uslugama.
To će pomoći privatnim kućanstvima da bolje razumiju utjecaj svojih odluka o potrošnji na kvalitetu i količinu vodnih resursa u vlastitoj regiji, zemlji i u cijelom svijetu.
Osim toga, pomoći će građanima da razviju kulturu osviještenosti o svim aspektima osobnih obrazaca potrošnje vode, u kućanstvu i izvan njega, te da postanu svjesni na koji način svoju potrošnju mogu učiniti učinkovitom.
Uloga organizacija civilnog društva ključna je kako bi se građanima pomoglo u odabiru i provedbi strategija za boju i ekonomičniju potrošnju. 3.5.
Učinkovita potrošnja vode nužna je u svim dijelovima Europe, no hitne su mjere potrebnije u područjima koja su izložena nestašicama vode ili češćim sušama.
Učinkovitost vodoopskrbnog sustava trebala bi biti uključena u cjelokupnu strategiju kako bi se osigurao holistički pristup.
Moguća rješenja mogla bi se pronaći i u strategijama vodoopskrbnih poduzeća usmjerenima na budućnost, među ostalim u pogledu procjene rizika za sustave opskrbe i upravljanja rizikom, upravljanja curenjem, alternativnih izvora vode itd. 3.6.
Iako u teoriji postoji mogućnost upotrebe niza drugih indikatorskih parametara (tema vode za to je vrlo prikladna), potrebno je uzeti u obzir činjenicu da je za potragu za dodatnim podacima, njihovu validaciju i diseminaciju potrebno puno posla.
Te dodatne aktivnosti u nadležnosti su europskih središnjih struktura, ali i država članica i njihovih relevantnih agencija ili operativnih poduzeća koji te podatke traže i pripremaju.
Dodavanje još jedne violine u ionako veliki orkestar neće nužno poboljšati kvalitetu glazbe.
Stoga je umjesto dodavanja novih pokazatelja bolje na najbolji mogući način iskoristiti postojeće.
Bruxelles, 12. srpnja 2023.
Predsjednik Europskog gospodarskog i socijalnog odbora Oliver RÖPKE